Úvodná strana » Zdravie a lieky » Voľnopredajné lieky » Chrípka, nachladnutie » Bolesť v krku » Krčné liečivá
NEO-ANGIN Čerešňa 24 tabliet - recenzie
Podrobné informácie
Informácie o produkte
|Výrobca:||BAYER|
|Značka:||NEO-ANGIN|
|Kód výrobku:||122172|
|Kód EAN:||4008617150480|
|Držiteľ rozhodnutia:||BAYER|
Neo-angin čerešňa je antiseptikum ústnej dutiny a hrdla. Používa sa na podpornú liečbu zápalov slizníc hltanovej oblasti sprevádzaných charakteristickými príznakmi, ako sú bolesti hrdla, sčervenenie a opuch. Viac na adcc.sk
Príbalový leták
PRÍLOHA Č.3 K NOTIFIKÁCII ZMENY V REGISTRÁCII LIEKU, EV.Č. 2108/12807
PRÍLOHA Č.2 K NOTIFIKÁCII ZMENY V REGISTRÁCII LIEKU, EV.Č 2009/00151, 2009/00152, 2107/1123, 2107/1124,
2107/1125, 2107/1126, 2106/9595
Písomná informácia pre používateľov
neo-angin čerešňa
tvrdé pastilky
dichlórbenzénmetanol, amylmetakrezol, levomentol
Pozorne si prečítajte celú písomnú informáciu, pretože obsahuje pre Vás dôležité informácie.
Tento liek je dostupný bez lekárskeho predpisu. Avšak aj tak musíte používať Neo-angin čerešňa
obozretne, aby ste dosiahli čo najlepšie výsledky.
Túto písomnú informáciu si uschovajte. Možno bude potrebné, aby ste si ju znovu prečítali.
Ak potrebujete ďalšie informácie alebo radu, obráťte sa na svojho lekárnika.
Ak sa príznaky Vášho ochorenia nezlepšia do 3-4 dní, alebo ak sa zhoršia, musíte kontaktovať lekára.
Ak začnete pociťovať akýkoľvek vedľajší účinok ako závažný alebo ak spozorujete vedľajšie účinky, ktoré nie sú uvedené v tejto písomnej informácii pre používateľov, povedzte to, prosím, svojmu lekárovi alebo lekárnikovi.
V tejto písomnej informácii pre používateľov sa dozviete:
1. Čo je Neo-angin čerešňa a na čo sa používa
2. Skôr ako užijete Neo-angin čerešňa
3. Ako užívať Neo-angin čerešňa
4. Možné vedľajšie účinky
5. Ako uchovávať Neo-angin čerešňa
6. Ďalšie informácie
1. ČO JE NEO-ANGIN ČEREŠŇA A NA ČO SA POUŽÍVA
Neo-angin čerešňa je antiseptikum ústnej dutiny a hrdla.
Používa sa na podpornú liečbu zápalov slizníc hltanovej oblasti sprevádzaných charakteristickými príznakmi, ako sú bolesti hrdla, sčervenenie a opuch.
2. SKÔR AKO UŽIJETE NEO-ANGIN ČEREŠŇA
Neužívajte Neo-angin čerešňa:
ak ste alergický (precitlivený) na ktorékoľvek z liečiv alebo na ktorúkoľvek z ďalších zložiek lieku Neo-angin čerešňa.
Neo-angin čerešňa nie je vhodný pre deti mladšie ako 6 rokov.
Buďte zvlášť opatrný pri užívaní Neo-anginu čerešňa
Neo-angin čerešňa obsahuje izomalt. Ak Vám lekár povedal, že neznášate niektoré cukry, pred užitím Neo-anginu čerešňa sa poraďte s lekárom.
Užívanie iných liekov
Ak užívate alebo ste v poslednom čase užívali ešte iné lieky, vrátane liekov, ktorých výdaj nie je viazaný na lekársky predpis, prosím, oznámte to svojmu lekárovi alebo lekárnikovi.
Vzájomné pôsobenia s inými liekmi nie sú známe.
Užívanie Neo-anginu čerešňa s jedlom a nápojmi
Neo-angin čerešňa sa môže užívať kedykoľvek počas dňa nezávisle od jedla.
Tehotenstvo a dojčenie
Ak ste tehotná alebo dojčíte, skôr ako začnete užívať akýkoľvek liek, poraďte sa so svojím lekárom alebo lekárnikom.
Vedenie vozidla a obsluha strojov
Nie je potrebné zohľadniť osobitné okolnosti.
Dôležité informácie o niektorých zložkách Neo-anginu čerešňa
Neo-angin čerešňa obsahuje 2,58 g náhradného sladidla izomaltu (čo zodpovedá približne 0,22 uhlohydrátovým jednotkám alebo 25 kJ (5,9 kcal)). Toto je potrebné zohľadniť u pacientov s cukrovkou. Izomalt môže mať mierne laxatívny (preháňavý) účinok. Ak Vám lekár povedal, že neznášate niektoré cukry, pred užitím tohto lieku sa poraďte s lekárom.
Neo-angin čerešňa obsahuje farbivo Ponso 4R (E 124), ktoré môže vyvolať alergické reakcie.
3.AKO UŽÍVAŤ NEO-ANGIN ČEREŠŇA
Neo-angin čerešňa užívajte vždy presne podľa návodu v tejto písomnej informácii pre používateľov. Ak si nie ste niečím istý, overte si to u svojho lekára, alebo lekárnika.
Ak Vám lekár nedal iné odporúčanie, riaďte sa týmito pokynmi:
Dospelí a deti od 6 rokov nechajú pomaly rozpustiť 1 pastilku v ústach každé 2 3 hodiny. Maximálna denná dávka je 6 pastiliek.
Ak sa príznaky ochorenia zhoršia, alebo sa nezlepšia po 3-4 dňoch, je potrebné vyhľadať lekára.
Ak užijete viac Neo-anginu čerešňa, ako máte
Nehlásili sa žiadne prípady predávkovania.
Ak zabudnete užiť Neo-angin čerešňa
Ak ste zabudli užiť Neo-angin čerešňa, alebo ste užili menej pastiliek, pokračujte v užívaní nasledujúcou dávkou.
Ak máte ďalšie otázky týkajúce sa použitia tohto lieku, opýtajte sa svojho lekára alebo lekárnika.
4.MOŽNÉ VEDĽAJŠIE ÚČINKY
Tak ako všetky lieky aj Neo-angin čerešňa môže spôsobovať vedľajšie účinky, hoci sa neprejavia u každého.
Výskyt vedľajších účinkov sa hodnotí podľa nasledovných frekvencií:
Veľmi časté:
pozorované u viac než 1 z 10 pacientov
Časté:
pozorované u menej než 1 z 10 pacientov, no u viac než 1 zo 100 pacientov
Menej časté:
pozorované u menej než 1 zo 100 pacientov, no u viac než 1 z 1 000 pacientov
Zriedkavé:
pozorované u menej než 1 z 1 000 pacientov, no u viac než 1 z 10 000 pacientov
Veľmi zriedkavé:
pozorované u menej než 1 z 10 000 pacientov, vrátane jednotlivých hlásení
Veľmi zriedkavé: možné sú poruchy žalúdka a podráždenie sliznice ústnej dutiny.
Ak začnete pociťovať akýkoľvek vedľajší účinok ako závažný, alebo spozorujete vedľajšie účinky, ktoré nie sú uvedené v tejto písomnej informácii pre užívateľov, povedzte to prosím, svojmu lekárovi alebo lekárnikovi.
5.AKO UCHOVÁVAŤ NEO-ANGIN BEZ CUKRU
Uchovávajte mimo dosahu a dohľadu detí.
Uchovávajte pri teplote do 25°C.
Uchovávajte v pôvodnom obale na ochranu pred vlhkosťou.
Nepoužívajte Neo-angin čerešňa po dátume exspirácie, ktorý je uvedený na škatuľke a na blistri. Dátum exspirácie sa vzťahuje na posledný deň v mesiaci.
Lieky sa nesmú likvidovať odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.
6.ĎALŠIE INFORMÁCIE
Čo Neo-angin čerešňa obsahuje
Liečivá sú:
dichlórbenzénmetanol 1,20 mg, amylmetakrezol 0,60 mg, levomentol 5,90 mg
Ďalšie zložky sú:
silica mäty piepornej, izomalt, kyselina vínna, Ponso 4R (E 124), indigokarmín (E 132), čerešňová aróma.
Ako vyzerá Neo-angin čerešňa a obsah balenia
Červené okrúhle obojstranne vypuklé čiastočne priehľadné pastilky.
Originálne balenie s 24 alebo 48 pastilkami.
Držiteľ rozhodnutia o registrácii a výrobca
Divapharma GmbH
Berlín, Nemecko
Táto písomná informácia pre používateľov bola naposledy schválená v 09/2011.
Ak potrebujete akúkoľvek informáciu o tomto lieku, kontaktujte, prosím, miestneho zástupcu držiteľa rozhodnutia o registrácii:
4 LIFE PHARMA SK, s.r.o.
Koceľova 17 Bratislava 2, 821 08
Slovenská republika
Tel. č: 02/5557 1182
Fax: 02/5556 9016
e-mail: firstname.lastname@example.org